**Ministru kabineta noteikumu projekta „Grozījumi Ministru kabineta 2008.gada 29.septembra noteikumos Nr.796 “Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem””**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Negodīgas mazumtirdzniecības prakses aizlieguma likuma (turpmāk – NMPAL), kas stājas spēkā 2016.gada 1.janvārī, 9.panta ceturtā daļa paredz, ka naudas soda piemērošanas kārtību un apmēra noteikšanas kritērijus, atbildību mīkstinošus un pastiprinošus apstākļus, kā arī naudas soda samazinājumu, ja mazumtirgotāja neto apgrozījums mazumtirdzniecībā ir mazāks nekā tā kopējais neto apgrozījums pēdējā pārskata gadā, nosaka Ministru kabinets (turpmāk – MK).  NMPAL pārejas noteikumu 1.punkts paredz, ka MK līdz 2016.gada 1.aprīlim izdod NMPAL 9.panta ceturtajā daļā minētos noteikumus. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu, ka kārtība, kādā Konkurences padome nosaka naudas sodus ir normatīvo aktu lietotājiem ir pieejama vienuviet, kārtība, kādā Konkurences padome piemēro naudas sodu par NMPAL pārkāpumiem jāiekļauj vienā normatīvā aktā kopā ar kārtību, kādā Konkurences padome piemēro naudas sodu par Konkurences likuma pārkāpumiem, t.i., tā ir jāiekļauj Ministru kabineta 2008.gada 29.septembra noteikumos Nr.796 „Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem” (turpmāk – MK noteikumi Nr.796), kur līdz šim bija iekļauta naudas soda noteikšanas kārtība par dominējošā stāvokļa mazumtirdzniecībā ļaunprātīgu izmantošanu.  Tādēļ MK noteikumos Nr.796 ir jāveic grozījumi, lai noteiktu kārtību naudas sodu aprēķināšanai par NMPAL pārkāpumiem, kā arī izslēgtu kārtību naudas soda noteikšanai par dominējošā stāvokļa mazumtirdzniecībā ļaunprātīgu izmantošanu, to aizstājot ar naudas soda noteikšanu par aizliegtu negodīgas mazumtirdzniecības praksi.  Par NMPAL noteikto pārkāpumu izdarīšanu piemērotie naudas sodi tiek aprēķināti no pēdējā pārskata gada neto apgrozījuma.  Naudas sods, ņemot vērā pārkāpuma smaguma pakāpi, tiek noteikts par aizliegtu negodīgu mazumtirdzniecības praksi. Naudas sods, ņemot vērā pārkāpuma ilgumu, tiek noteikts atkarībā no pārkāpuma ilguma (nepārsniedz gadu, ilgst vairāk par gadu vai ilgst vairāk par pieciem gadiem). Kopējo naudas soda apmēru par vienu pārkāpumu aprēķina, summējot minētos naudas sodus.  MK noteikumu projektā paredzētas Konkurences padomes (turpmāk – KP) tiesības samazināt kopējo naudas soda apmēru, ja mazumtirgotāja neto apgrozījums mazumtirdzniecībā ir mazāks nekā tā kopējais neto apgrozījums pēdējā pārskata gadā, kā arī ņemot vērā mazumtirgotāja apgrozījumu, kas tieši vai netieši gūts no pārkāpumā iesaistītajām precēm vai pakalpojumiem.  Vienlaikus atbilstoši NMPAL Pārejas noteikumu 2.punktam, kur noteikts, ka līdz 2017.gada 1.janvārim KP par šā likuma 5., 6., 7. vai 8.panta pārkāpumu, ja tas izdarīts pirmo reizi, ir tiesīga piemērot mazumtirgotājam naudas sodu līdz 0,05 procentiem no tā neto apgrozījuma pēdējā pārskata gadā, MK noteikumos Nr.796 paredzēts noteikt, ka līdz 2017.gada 1.janvārim KP par NMPAL pārkāpumu, ja tas izdarīts pirmo reizi, ir tiesīga, ņemot vērā pārkāpuma smagumu, noteikt samazinātu naudas soda apmēru (līdz 0,03 procentiem no pēdējā pārskata gada neto apgrozījuma).  Tā kā pārejas periods ir viens gads, papildus regulējums attiecībā uz pārkāpuma ilguma diferenciāciju nav nepieciešams, jo atbilstoši projektā paredzētajai 20.1.apakšpunkta redakcijai, ja pārkāpums nepārsniedz gadu, atbilstoši pārkāpuma smagumam noteikto naudas sodu nepalielina.  Atbildību pastiprinošie un mīkstinošie apstākļi, kas noteikti MK noteikumu Nr.796 21. un 23.punktā, attieksies gan uz KL, gan NMPAL pārkāpumiem, līdz ar to papildus norāde attiecīgajos punktos uz NMPAL pārkāpumiem nav nepieciešama.  Turklāt, lai, piemērojot naudas sodus par konkurences tiesību pārkāpumiem, novērstu atšķirīgu attieksmi pret Latvijas tirgus dalībniekiem salīdzinājumā ar komercsabiedrībām, kurās izšķiroša ietekme ir ārvalstu komersantiem, un ārvalstu komersantu filiālēm (no otras puses), ir paredzēts svītrot MK noteikumu Nr.796 4.punktu, kas paredz, ka Latvijā reģistrētai komercsabiedrībai, kurā izšķiroša ietekme ir ārvalsts komersantam, vai ārvalsts komersanta filiālei, naudas sodu aprēķina no attiecīgās komercsabiedrības vai filiāles pēdējā noslēgtā pārskata gada neto apgrozījuma nevis tiek ņemts vērā kopējais tirgus dalībnieka apgrozījums. | | 3. | Projekta izstrādē iesaistītās institūcijas | Konkurences padome | | 4. | Cita informācija | Nav |      |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas attiecas uz komersantiem, uz kuriem attiecas Konkurences likuma un NMPAL tiesību normas. | | 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar | | 3. | Administratīvo izmaksu monetārs novērtējums | Projekts šo jomu neskar | | 4. | Cita informācija | Nav |      |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par MK noteikumu projektu nodrošināta, informējot par izstrādāto Negodīgas mazumtirdzniecības prakses aizlieguma likuma projektu (VSS-842 (2012.gads), TA-607 (2013.gads)) un Grozījumiem Konkurences likumā (VSS-1121 (2013.gads), TA-2418 (2013.gads)), ar kuriem paredzēts ieviest naudas sodus par dominējošā stāvokļa ļaunprātīgu izmantošanu mazumtirdzniecībā.  Tālāka sabiedrības līdzdalība tika nodrošināta likumprojekta saskaņošanas ietvaros pēc izsludināšanas Valsts sekretāru sanāksmē (turpmāk – VSS). | | 2. | Sabiedrības līdzdalība projekta izstrādē | Sabiedrības līdzdalība projekta izstrādē nodrošināta, 2 nedēļas pirms MK noteikumu projekta izsludināšanas VSS, tā tekstu publicējot Ekonomikas ministrijas mājas lapā, kā arī tiks nodrošināta turpmākā MK noteikumu saskaņošanas gaitā pēc to izsludināšanas VSS. | | 3. | Sabiedrības līdzdalības rezultāti | Latvijas Darba devēju konfederācija neatbalsta noteikumu projekta punktu, kas paredz naudas soda gradāciju, pamatojoties uz pārkāpuma ilgumu, jo aprēķinot naudas sodu no pēdējā pārskata gada kopējā neto apgrozījuma uzņēmumam vai uzņēmumu apvienībai, sods netiek sasaistīts ar pārkāpuma faktisko ietekmi uz komersanta darbību.  Priekšlikums nav ņemts vērā, jo pārkāpuma ilgums ir būtisks soda individualizācijas kritērijs un ir tieši saistīts ar pārkāpuma ietekmes ampēra laikā novērtējumu uz tirgu un patērētājiem. Vienlaicīgi, noteikumu projekts nodrošina arī tālāku atbildības individualizāciju, paredzot iespēju samazināt naudas sodu, ja mazumtirgotāja neto apgrozījums mazumtirdzniecībā ir mazāks nekā tā kopējais neto apgrozījums pēdējā pārskata gadā.  Latvijas Pārtikas tirgotāju asociācija (LPTA) uzskata, ka kārtība kādā KP piemēro naudas sodu par NMPAL pārkāpumiem nav jāiekļauj vienā normatīvā aktā kopā ar kārtību, kādā Konkurences padome piemēro naudas sodu par Konkurences likuma pārkāpumiem.  Priekšlikums nav ņemts vērā, jo lietotājiem ir vieglāk un ērtāk uztverams, ja visu Konkurences padomes piemērojamo sodu noteikšanas kārtība iekļauta vienā normatīvajā aktā.  LPTA iebilst pret 4.punkta, kas paredz, ka Latvijā reģistrētai komercsabiedrībai, kurā izšķiroša ietekme ir ārvalstu komersantam, naudas sodu aprēķina no attiecīgās komercsabiedrības apgrozījuma, izslēgšanu.  Konkrētais punkts attiecas uz soda piemērošanu par Konkurences likuma pārkāpumiem, nevis par NMPAL pārkāpumiem. Noteikumu projekts precizēts, norādot, ka NMPAL subjekts attiecībā uz kuru piemērojama atbildība ir mazumtirgotājs, kā tas noteikts NMPAL. | | 4. | Cita informācija | Nav |  |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Konkurences padome | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes institucionālo struktūru. Jaunas institūcijas netiek izveidotas, likvidētas vai reorganizētas, kā arī Likumprojekts neietekmē institūciju cilvēkresursus. | | 3. | Cita informācija | Nav | |

*Anotācijas III, IV un V sadaļa – projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretārs R.Beinarovičs

25.01.2016. 14.55

1074